Zik tameṭṭut tettwaḥqar,ur tesɛi ara awal-is di tmetti‚ ula d izerfan-is ulac ur tt-ḥsiben ara‚ kkes-d d acu i tesɛedda tettewwet,ssawḍen armi i tt-suffɣen deg uxxam-is ula d dderyanni id-tesɛa temeɣbunt selmen-tt‚ mi ɛyan deg-s ad ttawin ɣer uxxam n yimɣaren maca ɣas iɛedda lbaṭel fell-as tesber teṭṭef di nnif-is‚ werǧin teɣli tesɛa tabɣest.Dagi ad naf d Fulal i yewwin yemma-as ɣer uxxam n yimɣaren‚ teqqim dina d iseggasen‚ maca tesber ɣef wayen akk i as-yexdem mmi-s‚ mazal ifadden d usirem d tebɣest ɣas akken yeǧǧa-tt mmi-s‚ tessaram lbenna n tudert‚ ad d-tuɣal s axxam-is.